**Üllés Nagyközség Képviselőtestületének**

**…/2015.(XI.04.)önkormányzati rendelete**

**a helyi lakáscélú támogatásról szóló**

**16/2015. (VIII.26.) önkormányzati rendelete módosításáról**

Üllés Nagyközségi Önkormányzat Képviselőtestülete az Alaptörvény 32. cikk (2) bekezdésében meghatározott eredeti jogalkotói hatáskörében eljárva a következőket rendeli el:

**1. §**

***(1) A helyi lakáscélú támogatásról szóló 16/2015. (VIII.26.) önkormányzati rendelet (a továbbiakban: R.) 1. § (2) bekezdése a következő c) ponttal egészül ki:***

*c) kamatmentes kölcsön visszafizetését követő egyösszegű támogatás.*

***(2) A R. 1. § (6) bekezdésének bevezető része helyébe a következő rendelkezés lép:***

*(6) A Képviselőtestület kérelemre, a 2. § (1) bekezdés c) pontjában foglalt feltétel teljesítését követően, az alábbi egyösszegű támogatást állapítja meg a jogosult családok részére:*

**2. §**

**(1) A R. 2. § (1) bekezdés c) pontja helyébe a következő rendelkezés lép:**

*c) vállalják, hogy a támogatás felhasználását követő 5 évig Üllés Nagyközség területén állandó lakcímmel rendelkeznek, és életvitelszerűen a településen élnek.*

**(2) A R. 2. § (2) bekezdése helyébe a következő rendelkezés lép:**

(2) Kamatmentes kölcsönre pályázat, akkor nyújtható be

* 1. ha a pályázó és a vele együtt lakó (vele együtt költöző) házastársa (élettársa), kiskorú gyermeke, valamint a vele együtt lakó (költöző) más személyek (ide nem értve az albérlőt) egy főre jutó havi átlagos nettó jövedelme az öregségi nyugdíj mindenkori legkisebb összegét eléri,
  2. egyedül élő pályázó esetében, ha havi átlagos nettó jövedelme az öregségi nyugdíj mindenkori legkisebb összegének másfélszeresét eléri

és fennállnak az (1) bekezdésben foglalt feltételek.

**3. §**

**A R. 3. § (1) bekezdése helyébe a következő rendelkezés lép:**

1. A támogatást a Képviselőtestülethez címzett pályázattal lehet kérni a Polgármesteri Hivatal által erre rendszeresített nyomtatványon.

**3. §**

**A R. 4. § c) pontja helyébe a következő rendelkezés lép:**

* 1. a pályázatban megjelölt ingatlan a Földhivatal nyilvántartása alapján elkülöníthető és a pályázó vállalja, hogy a támogatás odaítélését követően az Önkormányzat javára szólóan vissza nem térítendő támogatás esetén 5 évre elidegenítési és terhelési tilalom, kamatmentes kölcsön esetén a futamidő időtartamára, a vonatkozó — mindenkor hatályos — jogszabály szerinti jelzálogjog kerüljön bejegyzésre az ingatlan-nyilvántartásba.

**4. §**

**A R. 5. §-a a következő (1a) bekezdéssel egészül ki:**

(1a) A Polgármesteri Hivatal a tulajdonjogot a TAKARNET Földhivatali Információs Rendszerből nem hiteles tulajdoni lap lekérésével ellenőrzi.

**5. §**

**A R. 6. § (6) bekezdése helyébe a következő rendelkezés lép:**

(6) Amennyiben a támogatás nem kerül a (5) bekezdésben foglalt idő alatt felhasználásra, a Képviselőtestület a támogatást visszavonja, vagy az érdekelt kérelmére — a Pénzügyi Bizottság javaslatára — újabb 6 hónapos felhasználási időtartamot engedélyezhet. Ezen határidő ismételten már nem hosszabbítható.

**6. §**

Ez a rendelet a kihirdetését követő napon lép hatályba, rendelkezéseit a folyamatban lévő ügyekben is alkalmazni kell.

**7. §**

Hatályát veszti a R. 3. § (4) bekezdés b) pontja és a melléklete.

Ü l l é s, 2015. november 3.

Nagy Attila Gyula dr. Sugár Anita

polgármester jegyző